sagorsarker/bangla-wikipedia huggingface dataset:
শেখ পাশা হাবিব উদ্দিন

শেখ পাশা হাবিব উদ্দিন এসজিপি, এএফডব্লিউসি, পিএসসি। একজন অবসরপ্রাপ্ত সেনা কর্মকর্তা। ২০১৭ সালের ১৯ ফেব্রুয়ারি তারিখে মেজর জেনারেল পদে পদোন্নতি লাভ করেন। তিনি সর্বশেষ বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ এর মহাপরিচালক ছিলেন। ইতিপূর্বে জাতীয় প্রতিরক্ষা কলেজ (বাংলাদেশ) এর সিনিয়র ডাইরেক্টিং স্টাফ হিসেবে দায়িত্ব পালন করছেন। বাংলাদেশ আনসার ও গ্রাম প্রতিরক্ষা বাহিনীর সাবেক মহাপরিচালক এবং বাংলাদেশ অর্ডন্যান্স ফ্যাক্টরির (বিওফ) সাবেক কমান্ডার। 
শেখ পাশা হাবিব উদ্দিনের জন্ম ২০ নভেম্বর ১৯৬৭ সালে বাংলাদেশের ফেনী জেলায়। ফৌজদারহাট ক্যাডেট কলেজ থেকে স্নাতক করেন এবং বাংলাদেশ সামরিক একাডেমির ১৬তম বিএমএ দীর্ঘ মেয়াদী কোর্সে যোগ দেন। ২৬ জুন ১৯৮৭ সালে তিনি বাংলাদেশ সেনাবাহিনীর কমিশন পান। চট্টগ্রাম বিশ্ববিদ্যালয় থেকে স্নাতক ডিগ্রি অর্জন করেন এবং ঢাকা বিশ্ববিদ্যালয়ের আইবিএ থেকে এমবিএ পাস করেন। বাংলাদেশ জাতীয় বিশ্ববিদ্যালয় থেকে ওয়ার স্টাডিজ ও ডিফেন্স স্টাডিজে মাস্টার ডিগ্রি অর্জন করেন। ন্যাশনাল ডিফেন্স কলেজ (এনডিসি) এবং সামরিক বাহিনী কমান্ডও স্টাফ কলেজে কোর্স সম্পন্ন করেন। ২০০৬ সালে তিনি মার্কিন যুক্তরাষ্ট্র নৌবাহিনীতে ক্যালিফোর্নিয়ার নেভি স্নাতকোত্তর স্কুল পরিচালিত সন্ত্রাসবাদের নাগরিক প্রতিক্রিয়া সম্পর্কে একটি কোর্স সম্পন্ন করেন। তিনি মার্কিন যুক্তরাষ্ট্র সামরিক একাডেমিতে লিডারশীপ কোর্স সম্পন্ন করেন। 
যুক্তরাজ্যের বাংলাদেশ দূতাবাসে প্রতিরক্ষা অ্যাটাচ হিসেবে কাজ করেন। দ্বিতীয় আর্টিলারি ব্রিগেড কমান্ডার ছিলেন। বর্ডার গার্ড বাংলাদেশে প্রথম ব্যাটালিয়নের অধিনায়ক হিসাবে দায়িত্ব পালন করেন। ইন্সট্রাক্টর ইন টি স্কুল অফ ইনফেন্ট্রি এন্ড ট্যাক্টিক্সে প্রশিক্ষক ছিল। প্রতিরক্ষা গোয়েন্দা মহাপরিদপ্তরের (ডিজিএফআই) মহাপরিচালক। ৩১ এপ্রিল ২০১৭ সালে তিনি বাংলাদেশ আনসার ও গ্রাম প্রতিরক্ষা বাহিনীর মহাপরিচালক নিযুক্ত হন। ২০১৮ সালের ৬ জানুয়ারি তিনি ঘোষণা দেন যে বাংলাদেশ আনসার ও গ্রাম প্রতিরক্ষা বাহিনীর ৬০০,০০০ জন কর্মী পরবর্তী সাধারণ নির্বাচনে নিযুক্ত হবে। 
বাংলাদেশী জাতিসংঘ শান্তিরক্ষী বাহিনীর কমান্ডার ছিলেন। ইউএনওসিআই এর ও কমান্ডার ছিলেন।
আমস্টারডাম বিশ্ববিদ্যালয়

আমস্টারডাম বিশ্ববিদ্যালয় (সংক্ষিপ্ত নাম ইউভিএ, ) নেদারল্যান্ডের আমস্টারডামে অবস্থিত একটি সরকারি বিশ্ববিদ্যালয়। আমস্টারডামে দুটি সরকারি গবেষণাধর্মী বিশ্ববিদ্যালয় আছে। একটি হল আমস্টারডাম বিশ্ববিদ্যালয় এবং অপরটি আমস্টারডাম মুক্ত বিশ্ববিদ্যালয়। ১৬৩২ সালে পৌরসভা দ্বারা বিশ্ববিদ্যালয়টি প্রতিষ্ঠিত হয়। পরে শহরের নামের সাথে মিল রেখে নাম রাখা হয় আমস্টারডাম বিশ্ববিদ্যালয়। এটি নেদারল্যান্ডের ৩য় প্রাচীন বিশ্ববিদ্যালয়। ৩১১৮৬ জন শিক্ষার্থী, ৪৭৯৪ জন প্রসাশনিক কর্মকর্তা, ১৩৪০ জন পিএইচডি শিক্ষার্থী নিয়ে এটি ইউরোপের অন্যতম বড় বিশ্ববিদ্যালয়গুলোর মধ্যে একটি। এর বার্ষিক বাজেট €৬০০ মিলিয়ন শিক্ষার্থী ভর্তির দিক থেকে এটি নেদারল্যান্ডের সবচেয়ে বড় বিশ্ববিদ্যালয়। এর প্রধান প্রাঙ্গণ আমস্টারডামের কেন্দ্রেই অবস্থিত। বিশ্ববিদ্যালয়টির অনুষদের সংখ্যা ৭টি। এগুলো হলো: মানবিক অনুষদ, সমাজ বিজ্ঞান অনুষদ, আচরণিক অনুষদ, অর্থনীতি অনুষদ, ব্যাবসায় অনুষদ, বিজ্ঞান অনুষদ, আইন অনুষদ, চিকিৎসাবিজ্ঞান অনুষদ এবং দন্ত অনুষদ।
এই বিশ্ববিদ্যালয় থেকে ছয়জন নোবেল বিজয়ী এবং নেদারল্যান্ডের পাঁচজন প্রধানমন্ত্রী পড়াশোনা করেছেন। ২০১৪ সালের কিউ এস বিশ্ব র‍্যাংকিং-এ বিশ্ববিদ্যালয়টি বিশ্বে ৫০তম, ইউরোপে ১৫তম এবং নেদারল্যান্ডে ১৫তম স্থান অধিকার করে। ৭টি বিভাগে বিশ্বে এই বিশ্ববিদ্যালয়টির অবস্থান বিশ্বে ৫০তম হয়েছিল।<ref name="QS World University Rankings 2010/2011"></ref> ২০১৮ এবং ২০১৯ সালে, গণমাধ্যম বিভাগ ও যোগাযোগ বিভাগ কিউ এস বিশ্ব র‍্যাংকিং-এর বিভাগের বিচারে প্রথম স্থান অধিকার করে।
লিজিয়ন (টিভি ধারাবাহিক)

লিজিয়ন () একটি অ্যামেরিকান ক্যাবল টেলিভিশন সিরিজ যেটি নোয়াহ হলি এফএক্স টেলিভিশন চ্যানেলের জন্যে বানিয়েছেন। লিজিয়ন মার্ভেল কমিকসের চরিত্র ডেভিড হলার বা লিজিয়নের উপর ভিত্তি করে নির্মিত। এক্স-ম্যান চলচ্চিত্র সিরিজের সাথে যুক্ত থাকা এটিই প্রথম টেলিভিশন সিরিজ। হলি এ সিরিজের শো-রানার হিশেবে কাজ করছেন।
ড্যান স্টিভেনস হলার চরিত্রে খুব ছোট বেলায় স্কিজোফ্রোনিয়ার জন্যে চিকিৎসার দ্বারস্থ হন, যিনি আসলে একজন মিউট্যান্ট। র‍্যাশেল কেলার, অব্রি প্লাজা, বিল আরউইন, জেরেমি হ্যারিস, অ্যাম্বার মিডথান্ডার এবং জিন স্মার্টও এ সিরিজে বিভিন্ন চরিত্রে আছেন। এফএক্স ও মার্ভেল টেলিভিশন একসাথে অক্টোবর ২০১৫ সালে এক্স-ম্যান চরিত্র লিজিয়নের উপর ভিত্তি করে নতুন একটি টিভি সিরিজ প্রচারের ঘোষণা দেয়, আর হলি এটি লেখা ও পরিচালনার দায়িত্ব তুলে নেন। তিনি হলারকে একজন অবিশ্বস্ত উত্তমচরিত্র হিশেবে দেখাতে চেয়েছিলেন, যেখানে ৬০-এর দশক আর আধুনিক সমাজের উপাদানগুলোর মিশ্রণ ঘটাতে চেয়েছিলেন তিনি, যেখানে মূল চরিত্রগুলোর ভুল বাস্তবতা দর্শনকেও তুলে আনেন তিনি। সিরিজটি সমালোচকদের সুনজরে পড়ে।
আনোয়ারুল কবির তালুকদার

আনোয়ারুল কবির তালুকদার শাহজাদা (১ জানুয়ারি ১৯৪৪-১০ মে ২০২০) বাংলাদেশ সেনাবাহিনীর অবসরপ্রাপ্ত মেজর জেনারেল। বাংলাদেশ জাতীয়তাবাদী দলের ও লিবারেল ডেমোক্র্যাটিক পার্টির সাবেক রাজনীতিবিদ। তিনি জামালপুর-৪ আসনের সাবেক সংসদ সদস্য এবং সাবেক বিদ্যুৎ প্রতিমন্ত্রী।
আনোয়ারুল কবির তালুকদার বাংলাদেশ সেনাবাহিনীতে চাকরি করেন এবং মেজর জেনারেল হিসাবে অবসর গ্রহণ করেন। জামালপুর-৪ থেকে সংসদ সদস্য নির্বাচিত হন। পরিকল্পনা ও অর্থ মন্ত্রণালয়ের প্রতিমন্ত্রী ছিলেন। খালেদা জিয়ার দ্বিতীয় মন্ত্রিসভায় প্রথমে অর্থ ও পরিকল্পনা প্রতিমন্ত্রী পরে বিদ্যুৎ, জ্বালানি ও খনিজসম্পদ প্রতিমন্ত্রী দায়িত্ব পালন করেন। বিদ্যুৎ খাতের দুর্নীতির প্রতিবাদে তিনি পদত্যাগ করেন। সরকার থেকে বলা হয় তাকে বরখাস্ত করা হয়েছে।
২৬ অক্টোবর ২০০৬ তারিখে বাংলাদেশ জাতীয়তাবাদী দল থেকে পদত্যাগ করেছিলেন। তার মতে বিদ্যুৎ খাতের দুর্নীতির প্রতিবাদে তিনি পদত্যাগ করেছিলেন। ঐ বছর তিনি লিবারেল ডেমোক্র্যাটিক পার্টিতে যোগ দেন। পার্টির নেতৃত্বের সাথে নীতিগত পার্থক্য নিয়ে ৫ জানুয়ারী ২০০৯ তারিখে তিনি লিবারেল ডেমোক্র্যাটিক পার্টি থেকে ও পদত্যাগ করেন।
তিনি তিন ছেলে ও এক মেয়ের জনক। তিনি প্রাক্তন মন্ত্রী এবং বাংলাদেশ জাতীয়তাবাদী দলের মহাসচিব আব্দুস সালাম তালুকদারের (১৯৩৬-১৯৯৯) ভাগ্নে ছিলেন।
আনোয়ারুল কবির তালুকদার ১০ মে ২০২০ করোনাভাইরাসে আক্রান্ত হয়ে সম্মিলিত সামরিক হাসপাতালে (সিএমএইচ) মৃত্যুবরণ করেন।
মোহাব্বত জান চৌধুরী

মোহাব্বত জান চৌধুরী একজন বাংলাদেশী সাবেক মেজর জেনারেল। রাজনীতিবিদ ও সাবেক স্বরাষ্ট্রমন্ত্রী। তিনি ডিজিএফআই মহাপরিচালক হিসেবে দায়িত্ব পালন করেন। 
মোহাব্বত জান চৌধুরী তৎকালীন ফরিদপুর জেলার গোপালগঞ্জ মহকুমার একটি সম্ভ্রান্ত বাঙালি মুসলিম পরিবারে জন্মগ্রহণ করেন​, যারা "খাঁনপুরের জমিদার" হিসাবে পরিচিত। তাঁর বাবা সাঈদ জান চৌধুরী ছিলেন একজন সরকারি কর্মচারী যিনি ১৯৮৪ সালে মারা যান এবং তাঁর দাদা রহমত জান চৌধুরী ছিলেন খানপুর জমিদারির প্রতিষ্ঠাতা। মোহাব্বত জান চৌধুরীর পরদাদা আহমদ জান চৌধুরী ছিলেন পাবনা জেলার দুলাই ও পার্শ্ববর্তী এলাকার বিখ্যাত জমিদার আজিম চৌধুরীর বড় ছেলে। তাঁদের পূর্বপুরুষ শরফুদ্দীন সরকার তুর্কেস্তানের সমরকন্দ শহর থেকে বাংলায় এসে দুলাই গাঁওয়ে বসতি স্থাপন করেছিলেন। পরদাদা আহমদ জান চৌধুরীর অকাল মৃত্যুর পর তাঁর স্ত্রী পুত্র রহমত জান চৌধুরীকে সাথে নিয়ে নিজের বাবার বাড়ি খানপুরে ফিরে যান। মোহাব্বত জান চৌধুরীর মা উলানিয়া জমিদার বাড়ির অন্যতম সাহেবজাদি।
মোহাব্বত জান চৌধুরী পাকিস্তান মিলিটারি একাডেমিতে প্রশিক্ষিত। ১৯৫৫ সালের সেপ্টেম্বরে পাকিস্তান সেনাবাহিনীতে দ্বিতীয় লেফটেন্যান্ট হিসেবে যোগ দেন। তিনি স্টাফ সদর দফতর, মিলিটারি ট্রেনিং স্কুলসহ কয়েকটি পদে চাকরি করেন এবং ইন্টার সার্ভিসেস ইন্টেলিজেন্স (আইএসআই) এ কাজ করেন। স্বাধীনতার পর তিনি বাংলাদেশ সেনাবাহিনীতে যোগ দেন। বাংলাদেশ রাইফেলসে ডেপুটি ডিরেক্টর জেনারেল হিসেবে দায়িত্ব পালন করেন। সেনাবাহিনীর সিগন্যাল কর্পসের পরিচালক এবং তারপর মহাপরিচালক ছিলেন। তিনি বাংলাদেশ কৃষি ব্যাংক ও জন প্রশাসন প্রশিক্ষণ কেন্দ্রের চেয়ারম্যান হিসেবে দায়িত্ব পালন করেন। 
অবসর গ্রহণের পর মোহাব্বত জান চৌধুরী রাজনীতিতে যোগ দিলেন। ফরিদপুর থেকে সংসদ সদস্য নির্বাচিত হন। স্বরাষ্ট্র প্রতিমন্ত্রী, ত্রাণ ও পুনর্বাসনের মন্ত্রী, সংস্থাপন মন্ত্রী ও খাদ্য মন্ত্রী ছিলেন। তিনি দুটি ব্যবসা প্রতিষ্ঠানের ডাইনামিক কমিউনিকেশনস এবং ট্রাস্ট নিটওয়্যারের চেয়ারম্যান। তিনি মাইক্রো ইন্ডাস্ট্রিজ ডেভেলপমেন্ট অ্যাসিস্ট্যান্স অ্যান্ড সার্ভিসেস (MIDAS) এর পরিচালক।
মইনুল ইসলাম (জেনারেল)

মইনুল ইসলাম বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি সশস্ত্র বাহিনী বিভাগের সাবেক ১৩তম প্রিন্সিপাল স্টাফ অফিসার (পিএসও) ও চীফ অব জেনারেল স্টাফ (সিজিএস)। বাংলাদেশ সীমান্তরক্ষী বাহিনীর (বিজিবি) মহাপরিচালক হিসেবে দায়িত্ব পালন করেন।
মইনুল ইসলাম কুমিল্লা জেলায় জন্মগ্রহণ করেন। তার পিতার নাম মমতাজউদ্দিন আহমেদ, ছিলেন একজন পুলিশ কর্মকর্তা। মায়ের নাম মাজেদা খাতুন। তার ভাই তাফাজ্জাল ইসলাম বাংলাদেশের ১৭তম প্রধান বিচারপতি হিসেবে দায়িত্ব পালন করেন। অপর ভাই ব্যবসায়ী ও ঢাকা উত্তর সিটি কর্পোরেশনের দায়িত্বপ্রাপ্ত মেয়র আতিকুল ইসলাম।
মইনুল ইসলাম ১৯৭২ সালে মতিঝিল সরকারি বালক উচ্চ বিদ্যালয় থেকে মাধ্যমিক এবং ১৯৭৫ সালে নটর ডেম কলেজ থেকে মানবিক বিভাগে উচ্চমাধ্যমিক শিক্ষা সম্পন্ন করেন।
২০০৩ সালে তিনি মার্কিন যুক্তরাষ্ট্রের পেনসিলভেনিয়ার ইউনাইটেড স্টেটস আর্মি ওয়ার কলেজ থেকে সামরিক কৌশলবিদ্যায় স্নাতকোত্তর সম্পন্ন করেন। এরপর ২০০৪ সালে ট্রিনিটি বিশ্ববিদ্যালয়ের ঢাকা ক্যাম্পাস থেকে ব্যবসায় প্রশাসনে এবং পরের বছর জাতীয় বিশ্ববিদ্যালয়ের অধীনে ডিফেন্স স্টাডিজে স্নাতকোত্তর ডিগ্রি লাভ করেন।
লেফটেন্যান্ট জেনারেল মোঃ মইনুল ইসলাম ২8 ফেব্রুয়ারি ২০০৯ থেকে ৯ মে ২০১০ পর্যন্ত বাংলাদেশ সীমান্তরক্ষী বাহিনীর মহাপরিচালক হিসাবে দায়িত্ব পালন করেন। ২০০৯ সালের বাংলাদেশ রাইফেলস বিদ্রোহে মহাপরিচালক শাকিল আহমেদ মারা যাওয়ার পর তিনি মহাপরিচালক হিসেবে দায়িত্ব পালন করেন। তিনিই বাংলাদেশ রাইফেলসের নাম পরিবর্তন করে বর্ডার গার্ড বাংলাদেশ করেন। তার পরিচালনার সময় ইউনিফর্ম পরিবর্তিত হয় এবং সীমান্ত বাহিনীতে একটি গোয়েন্দা ইউনিট যোগ করা হয়। এর পর তাকে লেফটেন্যান্ট জেনারেল পদে উন্নীত করা হয় এবং সেনাবাহিনী সদর দফতরে জেনারেল স্টাফ করা হয়। জুলাই ২০১৫ সালে তিনি সশস্ত্র বাহিনী বিভাগের প্রিন্সিপাল স্টাফ অফিসার হন। ২০১৬ সালের ফেব্রুয়ারিতে তিনি সেনাবাহিনী থেকে অবসর গ্রহণ করেন। মহাপরিচালক বর্ডার গার্ড বাংলাদেশ হিসাবে যোগদান করার আগে তিনি জাতীয় প্রতিরক্ষা কলেজ বাংলাদেশ এর আর্মড ফোর্সেস ওয়ার কোর্স (এএফডব্লিউসি) এর প্রধান প্রশিক্ষক হিসাবে দায়িত্ব পালন করেন।
তিনি ২০২৪ সালের ২৪ ডিসেম্বর হজরত শাহজালাল আন্তর্জাতিক বিমানবন্দরে কানাডা যাওয়ার সময় ইমিগ্রেশন পুলিশের কাছে আটন হন।
আসাম ক্রিকেট সংস্থা স্টেডিয়াম

আসাম ক্রিকেট সংস্থা স্টেডিয়াম () এসিএ স্টেডিয়াম বা পরিচিত বর্ষাপারা ক্রিকেট স্টেডিয়াম ভারতের আসামের গুয়াহাটিতে অবস্থিত একটি ক্রিকেট স্টেডিয়াম ২০১৭ সালের ১০ অক্টোবর আসাম রাজ্য সরকারের মুখ্যমন্ত্রী সর্বানন্দ সোনোয়াল কর্তৃক উদ্বোধন করা হয়েছিল। বর্ষাপারা স্টেডিয়ামটি ভারতের ৪৯তম আন্তর্জাতিক ক্রিকেট মাঠ। এই মাঠের প্রথম আন্তর্জাতিক ক্রিকেট খেলাটি ছিল ভারত বনাম অস্ট্রেলিয়ার মধ্যে অনুষ্ঠিত একটি টুয়েন্টি২০ আন্তর্জাতিক। এটি একটি নতুন স্টেডিয়াম হওয়ায় ঘরোয়া ও আন্তর্জাতিক ক্রিকেট খেলা অনুষ্ঠিত হয়ে থাকে।
প্রয়াত ভূপেন হাজারিকার স্মরণে ২০১০ সালে আসাম ক্রিকেট সংস্থা স্টেডিয়ামটির নাম পরিবর্তন করে। বার্ষাপারা স্টেডিয়ামটি উত্তর-পূর্ব ভারতের সর্ববৃহৎ স্টেডিয়াম।
২০০৪ সালের জুনে স্টেডিয়ামের ভিত্তিপ্রস্তর স্থাপন করেন মুখ্যমন্ত্রী তরুণ গগৈ এবং ২০০৭ সালের জুলাই মাসে বিসিসিআইয়ের সেক্রেটারী নিরঞ্জন শাহর উপস্থিতিতে আবারো ক্লাব হাউজের ভিত্তি প্রস্তর স্থাপন করেন।
অসম ক্রিকেট সংস্থা কর্তৃক ৫৯ বিঘা জমি বরাদ্ধের পর রাজ্য সরকারে অনুমতি ও কিছু অংশের অবৈধ দখলদারকে বিতাড়িত করার পর আসাম ক্রিকেট সংস্থা নির্মাণ কাজ শুরু করেন ২০০৬ সালে। আসাম ক্রিকেট সংস্থা আন-অফিসিয়ালি একটি ম্যাচের আয়োজন করে যদি তখন মাঠ ছিল নির্মাণাধীন। ২০০৯ সালে আসাম ক্রিকেট সংস্থা মনে করে যে, এক বছরের মধ্যে তারা বাকী কাজ সমাপ্ত করতে সক্ষম হবে এবং এটি একটি আন্তর্জাতিক মানের স্টেডিয়াম হবে বলে তারা আশাবাদী।
৪ নভেম্বর ২০১২ মহিলাদের আন্তঃরাজ্য একদিনের চ্যাম্পিয়নশীপের আয়োজন করা হয় আসাম ও ওডিস্যার মধ্যে এবং এটিই এই মাঠে প্রথম আনুষ্ঠানিক খেলা বিবেচিত হয়। ২০১৩-১৪ রনজি ট্রফি মৌসুমের চারটি খেলা উক্ত মাঠে অনুষ্ঠিত হয়, যেগুলো ছিল ফার্স্ট ক্লাস ম্যাচ।
২০১৭ সালের ১০ অক্টোবর স্টেডিয়ামটিতে ভারত ও অস্ট্রেলিয়ার মধ্যে প্রথম টুয়েন্টি২০ আন্তর্জাতিক খেলার আয়োজন করে। উক্ত খেলায় অস্ট্রেলিয়া ৮ উইকেটে জয় লাভ করে। উদ্বোধনী এ খেলায় স্টেডিয়ামে ৩৮,১৩২ জন দর্শকের রেকর্ড সৃষ্টি করে।
২১ অক্টোবর ২০১৮ স্টেডিয়ামে প্রথম একদিনের আন্তর্জাতিক খেলার আয়োজন করা হয় ভারত বনাম ওয়েস্ট ইন্ডিজ। ভারত ৮ উইকেটে জয়ী হয়।
৪ মার্চ ২০১৯ থেকে ৯ মার্চ ২০১৯ পর্যন্ত মাঠে আয়োজন করা হয় প্রথমবারের মতো মহিলা আন্তর্জাতিক ক্রিকেট মহিলাদের টুয়েন্টি২০ আন্তর্জাতিক। খেলাগুলো অনুষ্ঠিত হয় ও আয়োজক এর মধ্যে। ইংল্যান্ড মহিলা ক্রিকেট দল ৩-০ ব্যবধানে সিরিজ জয় লাভ করে।
৪০,০০০ দর্শক আসন ক্ষমতাসম্পন্ন গ্যালারি।
আনোয়ার হোসেন (জেনারেল)

"একই নামের অন্যান্য ব্যক্তিবর্গের জন্য দেখুন আনোয়ার হোসেন।"
আনোয়ার হোসেন বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি সেনাবাহিনীর কোয়ার্টার মাস্টার জেনারেল হিসেবে দায়িত্ব পালন করেছেন। তিনি বর্ডার গার্ড বাংলাদেশ (বিজিবি) এর সাবেক মহাপরিচালক এবং আর্মি ট্রেনিং এন্ড ডক্ট্রিনে কম্যান্ডর (জেনারেল অফিসার কমান্ডিং) (জিওসি)। তিনি বাংলাদেশ সেনাবাহিনীর আর্টিলারি রেজিমেন্টের কর্নেল কম্যান্ডর হিসাবে সম্মানিত হয়েছেন। তিনি বাংলাদেশ সেনাবাহিনীর রেজিমেন্টের সর্বোচ্চ রেঙ্কিং প্রাপ্ত সেবা প্রদানকারী সিনিয়র অফিসার।
তিনি ১৯৯১ সালে মিরপুরের ডিফেন্স সার্ভিসেস কমান্ড অ্যান্ড স্টাফ কলেজের আর্মি স্টাফ কোর্স। ১৯৯২-১৯৯৩ সালে স্টাফ কলেজ জার্মানির কমান্ড অ্যান্ড জেনারেল স্টাফ কোর্স এবং ২০০৬ সালে মিরপুর জাতীয় প্রতিরক্ষা কলেজের জাতীয় প্রতিরক্ষা কোর্স সম্পন্ন করেন।
প্রথম বিএমএ দীর্ঘ কোর্সে ২৩ ডিসেম্বর ১৯৭৯ সালে বাংলাদেশ সেনাবাহিনীর আর্টিলারি কর্পসে কমিশন করা হয়। ৯ম বিএমএ দীর্ঘ মেয়াদী কোর্স আর্টিলারি ব্রিগেডের কমান্ডার। আর্টিলারি সেন্টার অ্যান্ড স্কুল (এসি অ্যান্ড এস) এর কমান্ডার। মহাপরিচালক সেনা সদর দফতরে জেনারেল স্টাফ শাখা। ৩৩তম পদাতিক ডিভিশনের জিওসি এবং কুমিল্লা এলাকার এরিয়া কমান্ডার হিসাবে দায়িত্ব পালন করেন। তিনি সেনাবাহিনীর প্রশিক্ষণ ও ডক্টরাইন কমান্ডের সাবেক জেনারেল অফিসার কমান্ডিং ছিলেন। ৩০ জুন ২০১১ থেকে ৫ ডিসেম্বর ২০১২ পর্যন্ত তিনি বর্ডার গার্ডের মহাপরিচালক। 
তিনি বাংলাদেশ ডিজেল প্ল্যান্ট লিমিটেডের পরিচালনা পর্ষদের ভাইস চেয়ারম্যান। বাংলাদেশ মেশিন টুলস ফ্যাক্টরি লিমিটেডের পরিচালনা পর্ষদের ভাইস চেয়ারম্যানও ছিলেন। ক্যান্টিন স্টোর ডিপার্টমেন্ট (সিএসডি) এর পরিচালনা পর্ষদের চেয়ারম্যান। তিনি বাংলাদেশ সেনাবাহিনীর কোয়ার্টার মাস্টার জেনারেল (কিউএমজি) হিসাবে সকল ডিওএইচএস এবং এএইচএস কর্তৃপক্ষের অধীনে আসেন।
১৯৮৮-১৯৮৯ সালে জাতিসংঘ ইরান-ইরাক সামরিক পর্যবেক্ষক দল (ইউএনআইআইএমওজি) এর পর্যবেক্ষক এবং ২০০৮-২০০৯ সালে জর্জিয়ার জাতিসংঘের পর্যবেক্ষক মিশনের প্রধান সামরিক পর্যবেক্ষক হিসাবে দায়িত্ব পালন করেন।
হানাহ উলী

হানাহ উলী (১৬২২-১৬৭৫) হচ্ছেন একজন ইংরেজ লেখিকা যিনি গৃহকর্মী প্রেরণের ব্যবস্থাপনার উপর তার প্রথম দিকের বই সমূহ প্রকাশ করতেন। তিনি সম্ভবত প্রথম ব্যক্তি যিনি এসবের মাধ্যমে অর্থ উপার্জন করতেন।
তার বইয়ের উপর ভিত্তি করে "দ্য জেন্টলসওম্যান কোম্পানিয়ন" (ভদ্রমহিলার সঙ্গী) নামে একটি অননুমোদিত কাজ ১৬৭৩ সালে প্রকাশিত হয়।
১৬৭৫ সালে "দ্য একমপ্লিশড লেডিস ডিলাইট" এবং "দ্য কমপ্লিট সার্ভেন্ট মেইড" নামে ১৬৮৫ সালে একইরকম দুইটি অননুমোদিত কাজ প্রকাশিত হয়। এই কাজগুলো বারংবার পুনমুদ্রিত হয়েছে। অলির কাজ নিয়ে খুব বেশি আলোচনা পাওয়া যায় না এবং তার লেখার উপর বিশেষজ্ঞদের গবেষণাকৃত কাজের সংখ্যা খুবই সীমিত। বেশিরভাগ একাডেমিকের মতামতের ভিত্তিতে এটা অনুমান করা হয়েছে যে ওলির প্রাথমিক লক্ষ্য ছিল এটা জানা পুরুষরা ঐতিহ্যগতভাবে বাজারে যে রাজত্ব করছে সেখানে তার অবস্থান কেমন এবং তার লক্ষ্য ছিল নারীর শিক্ষা নিয়ে কথা বলা।
ইব্রাহিম সাবের

ইব্রাহিম সাবের (১৯৪৫ - ১৯ জুন ২০১৯) ছিলেন একজন বাংলাদেশি হকি খেলোয়াড় ও বাংলাদেশ পুরুষ জাতীয় ফিল্ড হকি দলের সাবেক অধিনায়ক। ক্রীড়ায় বিশেষ অবদানের স্বীকৃতিস্বরুপ ১৯৯৭ সালে তিনি জাতীয় ক্রীড়া পুরস্কার লাভ করেন।
১৯৫৭ সালে ইব্রাহিম সারগোদার পিএএফ পাবলিক স্কুলে ভর্তি হন। সেখানে তিনি চার বছর লেখাপড়া করেন। এরপর তিনি ঢাকায় ফিরে এসে নটর ডেম কলেজে ভর্তি হন এবং সেখান থেকে উচ্চমাধ্যমিক শিক্ষা সম্পন্ন করেন। পরবর্তীতে তিনি ঢাকা বিশ্ববিদ্যালয়ে অধ্যয়ন করেন।
ইব্রাহিম সাবের ১৯৭০-এর দশকে পাকিস্তান জাতীয় হকি দলের সদস্য ছিলেন। ১৯৭১ সালে তিনি বার্সেলোনা বিশ্বকাপে পাকিস্তান জাতীয় হকি দলের সদস্য ছিলেন। বাংলাদেশ স্বাধীনতা লাভের পর তিনি বাংলাদেশ জাতীয় হকি দলে অন্তর্ভুক্ত হন। ১৯৭৯ সালের এশিয়া গেমসে তিনি বাংলাদেশ দলের অধিনায়ক ছিলেন।
হকি ছাড়াও ইব্রাহিম ফুটবল, ক্রিকেট ও বাস্কেটবলেও নিয়মিত ছিলেন। তিনি ঢাকা আবাহনী লিমিটেডের হয়ে খেলেছেন।
ইব্রাহিম সাবের ২০১৯ সালের ১৯ জুন ঢাকার ধানমন্ডির নিজ বাসভবনে বার্ধক্যজনিত কারণে ৭৪ বছর বয়সে মৃত্যুবরণ করেন।
বার্লো কারকিক

উইলিয়াম বার্লো কারকিক (; জন্ম: ১৭ অক্টোবর, ১৮৭৮ - মৃত্যু: ২০ ফেব্রুয়ারি, ১৯৩৭) ভিক্টোরিয়ার ওয়ালহাল্লা এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও রাগবি ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ক্রিকেটে ভিক্টোরিয়া বুশর‍্যাঞ্জার্স দলে প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে কার্যকরী ব্যাটিংশৈলী উপস্থাপন করেছেন ‘বার্লো’ ডাকনামে পরিচিত বার্লো কারকিক।
১৯০৩-০৪ মৌসুম থেকে ১৯১৪-১৫ মৌসুম পর্যন্ত বার্লো কারকিকের প্রথম-শ্রেণীর খেলোয়াড়ী জীবন চলমান ছিল। এ সময়কালে ভিক্টোরিয়ার পক্ষে প্রথম-শ্রেণীর ক্রিকেটে অংশ নিয়েছেন। রাজ্য পর্যায়ের ক্রিকেটে ১৩.২৮ গড়ে ১,০৬৩ রান তুলেন। ব্যক্তিগত সর্বোচ্চ করেন ৬৮ রান।
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করার সুযোগ পেয়েছিলেন বার্লো কারকিক। ২৭ মে, ১৯১২ তারিখে ম্যানচেস্টারে দক্ষিণ আফ্রিকার বিপক্ষে টেস্ট ক্রিকেটে অভিষেক পর্ব সম্পন্ন হয় তার। ১৯ আগস্ট, ১৯১২ তারিখে ওভালে স্বাগতিক ইংল্যান্ডের বিপক্ষে সর্বশেষ টেস্টে অংশ নেন।
১৯০৯ সালে অস্ট্রেলিয়া দলের সদস্যরূপে ইংল্যান্ড গমন করেন। নিয়মিত উইকেট-রক্ষক স্যামি কার্টারকে সহযোগিতা করতেই মূলতঃ দলে তার অন্তর্ভূক্তি ছিল। ইংল্যান্ডে অনুষ্ঠিত ১৯১২ সালের ত্রি-দেশীয় প্রতিযোগিতায় অংশ নেন। তবে, ঐ সফর শেষে দেশের প্রথম পছন্দের উইকেট-রক্ষক হিসেবে দেশে প্রত্যাবর্তন করেন। অস্ট্রেলিয়ান কন্ট্রোল বোর্ড ও অস্ট্রেলিয়ার শীর্ষস্থানীয় টেস্ট খেলোয়াড়দের সাথে আর্থিক মতানৈক্যের কারণেই খেলায় অংশ নিতে পেরেছিলেন। এরপূর্বে তিনি কোন টেস্ট খেলায় অংশ নেননি। পূর্ণাঙ্গ দায়িত্বপ্রাপ্ত হবার পর নিজেকে মেলে ধরতে ব্যর্থ হন ও ঐ প্রতিযোগিতায় স্বাগতিক দল শিরোপা জয় পায়।
অংশগ্রহণকৃত ছয়টি টেস্টের মধ্যে তিনটি করে ইংল্যান্ড ও দক্ষিণ আফ্রিকার বিপক্ষে খেলেন। তবে, ব্যাট হাতে আহামরি কিছু দেখাতে পারেননি। ব্যক্তিগত সর্বোচ্চ করেন মাত্র অপরাজিত ছয় রান। মাত্র ১৬ রান ও ছয়টি ক্যাচ গ্লাভসবন্দী করেছিলেন।
তুলনামূলকভাবে খাঁটো গড়নের অধিকারী ছিলেন। তবে বেশ শক্ত মজবুত শারীরিক গড়ন ছিল তার। ক্রিকেট খেলার পাশাপাশি অস্ট্রেলীয় রুলস ফুটবলেও তার সমান দক্ষতা ছিল। পেশায় তিনি কর্মকার ছিলেন।
অস্ট্রেলীয় রুলস ফুটবলের ২৬টি খেলায় অংশ নিয়ে ৮ গোল করেন। এ পর্যায়ে তিনি ১৯০৩ থেকে ১৯০৫ সময়কালে ভিক্টোরিয়ান ফুটবল লীগে (ভিএফএল) এসেনডনের পক্ষে খেলতেন। এসেনডনের সাথে যুক্ত হবার পূর্বে ও পরে রিচমন্ডের সদস্য হন। ১৯০৫ সালের ভিএফএল মৌসুমে চারটি খেলায় অংশগ্রহণের পর এসেনডন ত্যাগ করেন। এরপর তিনি রিচমন্ডে খেলতে থাকেন ও ১৯০৫ সালে রিচমন্ডকে ভিএফএ গ্র্যান্ড ফাইনাল টিম জয় করেন। এছাড়াও, ১৯০২ সালের ভিএফএ প্রিমিয়ারশীপের শিরোপা বিজয়ী রিচমন্ড দলের নিয়মিত সদস্য ছিলেন।
২০ ফেব্রুয়ারি, ১৯৩৭ তারিখে ৫৯ বছর বয়সে ভিক্টোরিয়ার প্রাহরান এলাকায় বার্লো কারকিকের দেহাবসান ঘটে। ২২ ফেব্রুয়ারি, ১৯৩৭ তারিখে চেল্টেনহাম মেমোরিয়াল পার্কে (ওয়াঙ্গারা রোড) তাকে সমাহিত করা হয়।
বিশ্রবা

বিশ্রবা (বা স্থানভেদে বিশ্বশ্রবা) ছিলেন ঋষি পুলস্ত্যের পুত্র এবং প্রজাপতি ব্রহ্মার পৌত্র৷ হিন্দু ধর্মগ্রন্থ রামায়ণে উল্লিখিত বিশ্রবা ঋষি ছিলেন মুনিদের মধ্যে অতি গুরুত্বপূর্ণ৷ তার তপস্যা তাকে বিশেষ ক্ষমতার অধিকারী করে তোলে ও অন্যান্য বিদ্বজ্জন এবং পণ্ডিত মুনি-ঋষিদের মধ্যে উল্লেখযোগ্য স্থান করে দেয়৷ ভরদ্বাজ মুনি তার প্রতি সন্তুষ্ট হয়ে তাকে তার স্ত্রীস্বরূপ নিজকন্যা দেববর্ণিনীকে অর্পণ করেন৷ বিশ্রবার ঔরসে ও দেববর্ণিনীর গর্ভে কুবের নামক এক পুত্রসন্তান জন্মলাভ করে৷ তিনিই ছিলেন স্বর্ণলঙ্কার আসল রাজা এবং দেবসম্পত্তি ও ধনৈশ্বর্যের দেবতা৷
ঋষি বিশ্রবার বুদ্ধিমত্তা, বৈদিক জ্ঞান ও যোগবলের কথা বহুদূর রাক্ষসদের রাজা সুমালীর কানে পৌঁছায় এবং তিনি তার পত্নী কেতুমতির সাথে পরামর্শ করেন৷ তারা উভয়ই পরাক্রমশালী রাজা ও ঋষিগণের সংস্পর্শে ও তাদের সাথে সম্পর্ক করে নিজেদের শক্তিবৃদ্ধির কথা চিন্তা করেন৷ তারা তাদের কন্যা নিকষাকে বিশ্রবার পত্নীহিসাবে প্রতিষ্ঠিত করে মুনিদের দিব্য সংস্পর্শে আসার ও তাদের সাথে সম্পর্কযুক্ত হওয়ার পরিকল্পনা করেন৷ নিকষা মায়াবলে সুদর্শনা এবং সুসজ্জিত হয়ে বিশ্রবার সামনে এলে তিনি তার রূপে মোহিত হয়ে তাকে বিবাহ করতে রাজি হন৷ ক্রমে তাদের চার সন্তান জন্ম নেয়৷ তাদের জ্যেষ্ঠপুত্র রাবণ বিশ্রবার জ্যেষ্ঠপুত্র কুবেরকে তার সাম্রাজ্য স্বর্ণলঙ্কা থেকে উৎখাত করে ও তার রাজ্য দখল করে৷ রাবণ চরিত্রটি হিন্দু ধর্মগ্রন্থ রামায়ণের খলনায়কও বটে৷
রাবণ ছাড়াও বিশ্রবা ও নিকষার কুম্ভকর্ণ ও বিভীষণ নামে দুই পুত্র সন্তান এবং শূর্পণখা নামে এক কন্যা সন্তান ছিলো৷ রাবণ তার জ্যেষ্ঠভ্রাতা কুবেরের প্রতি বিরূপ মনোভাব পোষণ করায় বিশ্রবা তার রাক্ষসকুলজাত স্ত্রী ও তার পরিবার ছেড়ে ছেলে তার প্রথম পত্নী দেববর্ণিনীর কাছে চলে আসেন৷
তার অপর দুই পত্নীর উল্লেখ ও পাওয়া যায়, তারা হলেন পুষ্পোৎকটা এবং রাকা৷ পুষ্পোৎকটার চারপুত্র তথা মহোদর, প্রহস্ত, মহাপাংশু ও খর এবং এক কন্যা কুম্ভিণাশী৷ আর রাকার তিনপুত্র ত্রিশিরা, দূষণ, বিদ্যুৎ জিহ্বা এবং এক কন্যা অসলিকা৷
মহাভারত অনুসারে, বিশ্রবার সাথে তার জ্যেষ্ঠপুত্র কুবেরের সাথে মনোমালিন্য হলে কুবের পিতাকে তিন রাক্ষসী দান করে সন্তুষ্ট করতে চান৷ বিশ্রবা তাদের সকলেরই গর্ভাধান করলে পুষ্পোৎকটা রাবণ ও কুম্ভকর্ণের জন্ম দেয়, মালিনী বিভীষণে জন্ম দেয় এবং রাকা জন্ম দেয় শূর্পণখা ও খর-কে৷
ক্রেতাকেন্দ্রিকীকরণ

উৎপাদন ব্যবস্থাপনাতে সুনির্দিষ্ট ক্রেতার (ব্যক্তি, দল বা প্রতিষ্ঠান) জন্য উপযোগী করে অর্থাৎ ক্রেতার পছন্দ, রুচি, প্রয়োজন, চাহিদা, ক্রয়ক্ষমতা বা ফরমায়েশ অনুযায়ী পণ্য বা সেবা উৎপাদন, সরবরাহ ও বণ্টন করা এবং পণ্য বাজারজাতকরণ কর্মকাণ্ড পরিচালনা করার প্রক্রিয়াকে ক্রেতাকেন্দ্রিকীকরণ বা ক্রেতাকেন্দ্রিকতা (ইংরেজিতে Customization বা Personalization) বলে। বাস্তবপক্ষে সাধারণত ক্রেতার জন্য অদ্বিতীয় এরকম একটি পণ্য বা সেবা উৎপাদন করা অত্যন্ত সময়সাপেক্ষ ও ব্যয়বহুল, তাই বেশিরভাগ উৎপাদক কিছু মান বা আদর্শ বৈশিষ্ট্যবিশিষ্ট দ্রব্য বা সেবা তৈরি করে, যেগুলির কিছু কিছু বৈশিষ্ট্য বদলানোর সুযোগ থাকে; এছাড়া কিছু অতিরিক্ত সুবিধা যোগ করার পছন্দও ক্রেতাকে প্রদান করা হয়।
ক্রেতাকেন্দ্রিকীকরণ প্রক্রিয়াতে প্রতিটি ক্রেতার চাহিদা ভালভাবে নির্ধারণ করা হয় এবং তা পূরণের জন্য পণ্য ও সেবা উৎপাদন করা হয়। বর্তমানের তীব্র প্রতিযোগিতার যুগে, তথ্য ও টেলিযোগাযোগ প্রযুক্তি ব্যবস্থার উন্নয়নের সাথে সাথে উৎপাদক প্রতিষ্ঠানগুলি তাদের উৎপাদন ব্যবস্থা নমনীয় করেছে। এর উদ্দেশ্য প্রতিযোগিতায় নিজের পণ্যকে আলাদা করা, ক্রেতার সন্তুষ্টি বৃদ্ধি করা ও মার্কার মূল্যবৃদ্ধি।
ইন্টারনেটে সামাজিক গণমাধ্যমের যুগে এসে ব্যক্তিবিশেষকে লক্ষ্য করে ক্রেতাকেন্দ্রিকীকরণ একটি আধুনিক ব্যবসায় মডেলে পরিণত হয়েছে। গুগল ও ফেসবুকের মতো ব্যবসা প্রতিষ্ঠানগুলি ক্রেতাকেন্দ্রিক বিজ্ঞাপনের সুবিধা প্রদান করে তাদের সিংহভাগ আয় উপার্জন করে। ক্রেতার ব্যক্তিগত পছন্দ-অপছন্দ-ই এখন এক ধরনের পণ্যে পরিণত হয়েছে।
শারমীন জোহা শশী

শারমীন জোহা শশী বাংলাদেশের একজন মডেল ও চলচ্চিত্র অভিনেত্রী। বাংলা চলচ্চিত্রে অভিনয়ের মাধ্যমে তিনি অভিনয় জীবন শুরু করেন। হাজার বছর ধরে চলচ্চিত্র অভিনয় করে তিনি ২০০৫ সালে শ্রেষ্ঠ অভিনেত্রী হিসেবে মেরিল প্রথম আলো পুরস্কার বিজয়ী হন। চলচ্চিত্র ছাড়াও তিনি বেশ কিছু টিভি নাটকে অভিনয় করেছেন।
শশীর পিতামহের বাড়ি ঢাকা জেলার সাভারে। তার পিতা শামসুজ্জোহা বাবলু ও মা হোসনে আরা বেগমের চাকরির কারণে তার শৈশবকাল ও স্কুলজীবন কেটেছে রংপুরের নানার বাড়িতে। রংপুরের টিচার্স ট্রেনিং কলেজ এলাকায় বাচ্চু বাবলুর বাড়ির মেয়ে শশী। শশী স্টামফোর্ড ইউনিভার্সিটি থেকে আইন বিষয়ে স্নাতক ও এলএলএম সম্পন্ন করেন।
শশী পরিচালক কোহিনূর আক্তার সুচন্দা পরিচালিত হাজার বছর ধরে চলচ্চিত্রে টুনী চরিত্রে অভিনয়ের মাধ্যমে চলচ্চিত্র অঙ্গনে পরিচিতি পান। চলচ্চিত্র শিল্পে আসার পূর্বে নাচ শিখেন এবং স্কুল জীবনে ৭ম শ্রেণিতে থাকাবস্থায় আয়শা মঙ্গল নামে একটি নাটকে শিশু চরিত্রে অভিনয় করেন। নাটকটির পরিচালক ছিলেন মোস্তফা সরওয়ার ফারুকী। নাটকে তিনি অভিনেত্রী বন্যা মির্জার মেয়ের চরিত্রে অভিনয় করেন। ২০১৩ সালে শফিকুল ইসলাম পরিচালিত ‘সোয়াচান পাখি’ ছবির কাজ শুরু করেন। বিজ্ঞাপনের মডেল হিসেবে ২০১৫ সালে কাজ শুরু করেন। অক্টোবর ২০১৬ তারিখে বিজ্ঞাপনের মডেল হন। ২০১৭ সালে ডিটারজেন্ট পাউডারের বিজ্ঞাপনে মডেল হিসেবে কাজ করেন। ২০০৭ সালে মুক্তিপ্রাপ্ত বীরশ্রেষ্ঠ ক্যাপ্টেন মতিউর রহমানের জীবনী ও আত্মত্যাগের কাহিনী নিয়ে চলচ্চিত্র অস্তিত্বে আমার দেশ মুক্তিযুদ্ধ ভিত্তিক চলচ্চিত্রে মিলি রহমান নামে এতে অভিনয় করেন। শশী কয়েকটি টিভি নাটকে অভনয় করেন। এরমধ্যে রয়েছে অনেক কার্তিক একটি অগ্রাহয়ণ, ‘গাড়িয়াল ভাই’ ‘নেকলেস’, ‘শেষ পাতা’ ‘ঘুরে দাঁড়াবার স্বপ্ন’।
ওক পার্ক, ইলিনয়

ওক পার্ক হল ইলিনয় অঙ্গরাজ্যের শিকাগো শহরের পশ্চিম দিকের একটি গ্রাম। ২০১০ সালের মার্কিন যুক্তরাষ্ট্রের আদমশুমারি অনুসারে জনসংখ্যার দিক থেকে এটি ইলিনয়ের ২৯তম বৃহত্তম পৌরসভা। ২০১০ সালের আদমশুমারি অনুসারে এই গ্রামের জনসংখ্যার প্রায় ৫১,৮৭৮ জন।
ওক পার্কে বসতি স্থাপন শুরু হয় ১৮৩০-এর দশক থেকে এবং উনবিংশ শতাব্দীর শেষভাগে ও বিংশ শতাব্দীর শুরুর দিকে তা দ্রুত বাড়তে থাকে। ১৯০২ সালে সিসেরো ভেঙ্গে এটি একীভূত হয়। শিকাগোর অন্য গ্রামগুলোর সাথে রেলগাড়ি ও অন্যান্য গাড়ি দিয়ে যোগাযোগ স্থাপনের মাধ্যমে উন্নয়ন ত্বরান্বিত হয়। স্থপতি ফ্র্যাংক লয়েড রাইট ও তার স্ত্রী ১৮৮৯ সালে এখানে বসবাস শুরু করেন। ১৯৪০ সালে এই গ্রামের জনসংখ্যা সর্বোচ্চ পর্যায়ে চলে যায়, তখন জনসংখ্যা ছিল ৬৬,০১৫ জন। ১৯৬০-এর দশকে ওক পার্ক বিভিন্ন জাতিসত্তার মিশ্রণের ফলে সমস্যা দেখা দিলে গ্রামটিকে পুনঃআলাদাকরণ না করে একীভূত করার কৌশল গ্রহণ করা হয়।
কেচাম, আইডাহো

কেচাম হল মার্কিন যুক্তরাষ্ট্রএ আইডাহো অঙ্গরাজ্যের কেন্দ্রে অবস্থিত ব্লেইন কাউন্টির একটি শহর। ২০১০ সালের মার্কিন যুক্তরাষ্ট্রের আদমশুমারি অনুসারে এর জনসংখ্যা ২,৬৮৯, যা ২০০০ সালে ছিল ৩,০০৩। উড রিভার ভ্যালিতে অবস্থিত কেচাম সান ভ্যালির সংলগ্ন স্থানে অবস্থিত এবং স্কিইঙের জন্য বিশ্ববিখ্যাত বল্ড পর্বতের সানুদেশের উপত্যকায় অবস্থিত। শহরটি মাছ ধরা, হাইকিং, ট্রেইল রাইডিং, টেনিস, শপিং, শিল্পকর্মের চিত্রশালা ও আরও বিভিন্ন উপলক্ষ্যে পর্যটকদের জন্য আকর্ষণীয় স্থান। কেচারের জন্য প্রতিষ্ঠিত বিমানবন্দর ফ্রিডম্যান মেমোরিয়াল এয়ারপোর্ট প্রায় ১৫ মাইল (২৪ কিমি) দূরে হেইলিতে অবস্থিত।
কি ওয়েস্ট

কি ওয়েস্ট () হল উত্তর আমেরিকা মহাদেশের ফ্লোরিডা প্রণালীতে অবস্থিত একটি দ্বীপ ও শহর। শহরটি মার্কিন যুক্তরাষ্ট্রের দীর্ঘতম উত্তর দক্ষিণে বিস্তৃত সড়ক রুট ১-এর সর্বদক্ষিণ প্রান্তে অবস্থিত। কি ওয়েস্ট হল সন্নিহিত মার্কিন যুক্তরাষ্ট্রের সর্ব দক্ষিণের শহর এবং ফ্লোরিডা প্রবেশদ্বার সংলগ্ন সর্ব পশ্চিমের দ্বীপ। দ্বীপটি দৈর্ঘ্যে প্রায় ৪ মাইল (৬.৪ কিমি) ও প্রস্থে প্রায় ১ মাইল (১.৬ কিমি) এবং মোট ৪.২ বর্গ মাইল (১১ কিমি) আয়তন-বিশিষ্ট। শহরটির মূল সড়ক ডুভাল স্ট্রিট ১.১ মাইল (১.৮ কিমি) দীর্ঘ। কি ওয়েস্ট কিউবা থেকে তাদের নিকটবর্তী অবস্থান থেকে প্রায় ৯৫ মাইল (১৫৩ কিমি) উত্তরে অবস্থিত।
দ্বীপটি দৈর্ঘ্যে প্রায় ৪ মাইল (৬.৪ কিমি) ও প্রস্থে প্রায় ১ মাইল (১.৬ কিমি) এবং মোট ৪.২ বর্গ মাইল (১১ কিমি) আয়তন-বিশিষ্ট।
নারায়ণগঞ্জ শুকতারা সংসদ

নারায়ণগঞ্জ শুকতারা যুব সংসদ স্পোর্টিং ক্লাব ১৯৭৪ সালে প্রতিষ্ঠিত বাংলাদেশের একটি ফুটবল ক্লাব। ক্লাবটি নারায়ণগঞ্জ সিটি কর্পোরেশনের ইসদাইর মহল্লায় ওসমানী পৌর স্টেডিয়ামের পাশে অবস্থিত। ক্লাবটি নারায়ণগঞ্জ জেলার অন্যতম বড় ক্লাব এবং জেলা ক্রীড়াঙ্গনের প্রতিষ্ঠিত শক্তি। পেশাদার ফুটবল লিগে নারায়ণগঞ্জ থেকে খেলা প্রথম ও একমাত্র ক্লাব। সর্বশেষ ২০০৮ সাল সহ বেশ কয়েকবার নারারণগঞ্জ ফুটবল লিগের শিরোপা জিতে ক্লাবটি।
এই ক্লাবটির বেশ কয়েকটি অঙ্গ সংগঠন বা অধীনস্থ ক্লাব রয়েছে। এই অধীনস্থ ক্লাব গুলি হচ্ছে-
২০০৬ সালে ক্লাবটি যুব ও কিশোর ফুটবলার তৈরির জন্য দি নিউ জেনারেশন শুকতারা ট্রেনিং সেন্টার চালু করে।
২০০৯ সালে বাংলাদেশ ফুটবল ফেডারেশন(বাফুফে) ঢাকার বাইরের জেলা ফুটবল লিগ চ্যাম্পিয়নদের নিয়ে বসুন্ধরা ক্লাব কাপ চ্যাম্পিয়নশিপ আয়োজন করে। ঐ প্রতিযোগিতায় শুকতারা ক্লাব শিরোপা জিতে। ফলশ্রুতি অনুযায়ী বাফুফে ক্লাবটিকে ২০০৯-১০ মৌসুমে প্রথম বারের মত পেশাদার ফুটবল দল হিসেবে বাংলাদেশ প্রিমিয়ার লিগ(বিপিএল)-এ অংশগ্রহণের সুযোগ দেয়। ১৩ দলের আসরে ক্লাবটি ২০টি ম্যাচের মধ্যে ৪ ম্যাচে জয় পায় এবং ১২তম হয়ে নিচের স্তরের লিগে অবনমিত হয়। আর্থিক দুর্বলতার কারণে দ্বিতীয় স্তরের পেশাদার লিগে ক্লাবটি অদ্যাবধি অংশগ্রহণ করেনি।
ওসমানী পৌর স্টেডিয়াম এই ক্লাবের হোম ভেন্যু হিসেবে ব্যবহৃত হয়। এই ভেন্যুতে ক্লাবটি স্বাগতিক হিসেবে বাংলাদেশ পেশাদার ফুটবল লিগের তৃতীয় মৌসুমে- 'সিটিসেল বাংলাদেশ লিগ ২০০৯-২০১০' এ ১২টি ম্যাচ খেলে।
নারায়ণগঞ্জ মহসিন ক্লাব, শুকতারার প্রধান প্রতিদ্বন্দ্বী ক্লাব হিসেবে বিবেচিত হয়। মহসিন ক্লাবের সঙ্গে শুকতারার ফুটবল ম্যাচ থাকলে গ্যালারিতে দুই দলের সমর্থকদের মধ্যে মারামারি হওয়ার নজির রয়েছে।।
বসুন্ধরা ক্লাব কাপ চ্যাম্পিয়নশিপ
নারায়ণগঞ্জ প্রথম বিভাগ ফুটবল লিগ
বাংলাদেশ পুলিশ ফুটবল ক্লাব

বাংলাদেশ পুলিশ ফুটবল ক্লাব (বাংলাদেশ পুলিশ অ্যাথলেটিক ক্লাব নামেও পরিচিত) ১৯৭২ সালে প্রতিষ্ঠিত বাংলাদেশের একটি পেশাদার ফুটবল দল। ক্লাবটি ঢাকায় অবস্থিত ও বাংলাদেশ পুলিশের অর্থায়ন ও মালিকানায় পরিচালিত। দলটি ১৯৯৮ সালে সিনিয়র ডিভিশন ফুটবল লিগে খেলে। ২০১৩ সালে দ্বিতীয় বিভাগের চ্যাম্পিয়ন হয়। ২০১৫ সালে ক্লাবটির পেশাদার ফুটবল ক্লাব হিসেবে বাংলাদেশ চ্যাম্পিয়নশিপ লিগে অভিষেক হয়। ২০১৮-১৯ মৌসুমে দলটি বাংলাদেশ চ্যাম্পিয়নশিপ লিগের শিরোপা জিতে প্রথমবারের মত বাংলাদেশের পেশাদার ফুটবল লিগের সর্বোচ্চ স্তর বাংলাদেশ প্রিমিয়ার লিগে উন্নীত হয়। ২০১৯-২০ মৌসুম হতে দলটি প্রিমিয়ার লিগে খেলছে।
বাংলাদেশ প্রিমিয়ার লিগের ২০১৯-২০২০ আসরে খেলার জন্য দলটি সাইপ্রাসের ফুটবল কোচ নিকোলাস ভিটরোভিচকে নিয়োগ দেয়। ভিটরোভিচের অধীনে দলটি ২০১৯-২০ মৌসুমের ফেডারেশন কাপ ফুটবল প্রতিযোগিতায় সেমি ফাইনালে পৌঁছায় যা দলটির ইতিহাসে ফেডারেশন কাপে সর্বোচ্চ ফল। ২০১৯-২০ প্রিমিয়ার লিগ করোনাভাইরাস মহামারির কারণে পরিত্যক্ত হওয়ার আগে, দলটি ১৩ দলের মধ্যে ৯ম স্থানে ছিল। ২০২১ মৌসুমের জন্য দলটি পাকির আলিকে কোচ হিসেবে নিয়োগ দেয়। তবে পাকির আলির অধীনে তেমন কোনো সাফল্য ধরা দেয়নি। ২০২১ এর আগস্টে পাকির আলির প্রস্থানের পর তার স্থলে নিয়োগপ্রাপ্ত হন রোমানিয়ান কোচ অ্যারিস্টিকা চিওবা।২০২১–২২ মৌসুমে দলটি বাংলাদেশ প্রিমিয়ার লিগ এ ৮ম হয়। ২০২১–২২ ফেডারেশন কাপের গ্রুপ পর্ব থেকে বিদায় নিলেও স্বাধীনতা কাপের সেমি ফাইনালে উঠতে সমর্থ হয়। তবে সেমি ফাইনালে অতিরিক্ত সময়ের গোলে বসুন্ধরা কিংসের কাছে হেরে ফাইনালের স্বপ্ন অধরাই থেকে যায়।
দলটি অনুশীলনের জন্য তাদের বিভিন্ন পুলিশ লাইনের মাঠ ব্যবহার করে থাকে। তবে বাংলাদেশের অধিকাংশ পেশাদার দলের মতই তাদের নিজস্ব স্টেডিয়াম নেই। প্রিমিয়ার লিগে উত্তরণের পর দলটি বঙ্গবন্ধু জাতীয় স্টেডিয়ামকে তাদের স্বাগতিক ভেন্যু হিসেবে বেছে নিয়েছে। ২০২২ সাল থেকে রাজশাহীর মুক্তিযুদ্ধ স্মৃতি স্টেডিয়ামকে তাদের স্বাগতিক মাঠ হিসেবে ব্যবহার করছে।
বাংলাদেশ পুলিশ ক্লাবের অর্জন সমূহ নিম্নরূপ-
কিট এবং শার্ট স্পনসরগুলির রেকর্ড নিম্নরূপঃ 
২৪ মে ২০১৯ তারিখে, ফেনী সকার ক্লাবের সাথে খেলার সময় জোরপূর্বক মাঠে প্রবেশ করে একজন পুলিশ কনস্টেবল বাফুফের ম্যানেজার জাবের বিন আনসারীর সঙ্গে হাতাহাতি করে। পরে বঙ্গবন্ধু জাতীয় স্টেডিয়ামে পুরস্কার বিতরণী অনুষ্ঠান শেষ হওয়ার পর, পুলিশ এফসি'র আরো চারজন খেলোয়াড় ঐ পুলিশ কনস্টেবলের সাথে মারামারিতে যোগ দেন। বাফুফে এই চারজন খেলোয়াড়কে নিষিদ্ধ করে বিভিন্ন মেয়াদে দণ্ডিত করে। বাফুফে পুলিশ এফসিকে ৫ লাখ টাকা জরিমানা করে এবং ঐ পুলিশ কনস্টেবলকে দেশব্যাপী বাফুফে পরিচালিত খেলার সময় স্টেডিয়ামে প্রবেশে নিষিদ্ধ করা হয়।
অ্যাস্ট্রিড বার্গেস-ফ্রিসবি

অ্যাস্ট্রিড বার্গেস-ফ্রিসবি (জন্ম ২৬ মে ১৯৮৬, বার্সেলোনা) একজন ফরাসী-স্পেনীয় অভিনেত্রী ও মডেল। তিনি "দ্য সি ওয়াল" চলচ্চিত্রে সুজানা, "" সিরিনা এবং "আই ওরিজিনসে" সোফি চরিত্রে অভিনয়ের জন্য সবচেয়ে বেশি পরিচিত। তিনি ২০০৯ প্রিক্স সুজানা বিয়াশেটি এবং ২০১১ কান চলচ্চিত্র উৎসবে বর্ষসেরা নারী উদীয়মান বিভাগে ট্রোফি চোপার্ড পুরস্কার গ্রহণ করেন। ২০১৬ সালে রোমে ডেবিড ডি দোনাতেলোতে মনোনয়ন পান।
অ্যাস্ট্রিড বার্গেস-ফ্রিসবি স্পেনের বার্সেলোনায় জন্মগ্রহণ করেন। তার বাবা একজন কাতালোনিয় এবং তার মা ফরাসী-মার্কিন নাগরিক। তিন ভাই-বোনের মধ্যে তিনি সবার বড়। ২ বছর বয়সে তার বাবা-মায়ের বিবাহ বিচ্ছেদের পর ৫ বছর বয়সে তিনি দক্ষিণ-পশ্চিম ফ্রান্সে চলে যান। তিনি লা রোচেলের নিকট একটি মফস্বলে বেড়ে ওঠেন, যেখানে তিনি শখের বশে স্কুলের বিভিন্ন অনুষ্ঠানে অভিনয় করতেন। কিন্তু তার বসবাসের স্থান ও চলচ্চিত্র শিল্পের বৈপরীত্যের কারণে তিনি অভিনয়কে কখনই সম্ভাব্য পেশা হিসেবে দেখতেন না। তার মতে অভিনয় তখন "পেশা নয়; বরং অনেকটা অবাস্তব" ছিল। পরে তার বাবা ডমিনিকান রিপাবলিক স্থানান্তরিত হন, যেখানে ফ্রিসবি ওয়েট্রেস হিসেবে কাজ করে পাঁচটি গ্রীষ্মকাল অতিবাহিত করেন। ১৭ বছর বয়সে তিনি অসটিওপ্যাথিতে তার পেশাজীবন গড়ে তোলার জন্য একাই প্যারিসে চলে আসেন, কিন্তু কারও সাথে পরিচিত না হয়ে তিনি ঘন ঘন স্থান পরিবর্তন করতে থাকেন। এর অল্প কিছুদিন ৪৬ বছর বয়সে তার বাবা মারা যান। এই ঘটনার প্রেক্ষিতে, তিনি বলেন তিনি অনুধাবন করেছিলেন জীবন খুবই সংক্ষিপ্ত সময়ের জন্য এবং তার সত্যিকারের লক্ষ্য হলো অভিনয় করা। স্নাতক হওয়ার পর তিনি সোজা অভিনয় স্কুলে চলে যান। তিনি কাতালোনিয়, স্পেনীয় ও ফরাসি ভাষায় বেশ দক্ষ ছিলেন। "পাইরেটস অব দ্য ক্যারিবিয়ানের" জন্য তিনি ইংরেজি শেখা শুরু করেন।
২০০৭ সালে ফরাসী টেলিভিশনের মাধ্যমে তার অভিনয়ে অভিষেক ঘটে। ২০০৮ সালে "দ্য সি ওয়াল" চলচ্চিত্রে অভিনয়ের মধ্য দিয়ে চলচ্চিত্রে তার অভিষেক হয়। She began modelling in 2010, fronting French Connection's spring/summer and autumn/winter campaigns.
বার্গেস-ফ্রিসবির ২০১১ সালের চলচ্চিত্র "-এ জলপরি সিরিন চরিত্রে অভিনয়ের মাধ্যমে তার ইংরেজি ভাষার চলচ্চিত্রে অভিষেক হয়। after a whirlwind of auditions in France, Hollywood, and the UK. ? হাওয়াইয়ে দৃশ্যধারণের সময় ত্বককে pale রাখার জন্য তার বাইরে যাওয়া নিষেধ ছিল।
বার্গেস-ফ্রিসবি এছাড়াও স্পেনীয় চলচ্চিত্র "এল সেক্সো ডি লস এঞ্জেলস" চলচ্চিত্রের প্রধান চরিত্রে অভিনয় করেন। She also played the titular role in the coming-of-age French film "Juliette". এটির পর তাকে তার দ্বিতীয় ইংরেজি ভাষার চলচ্চিত্র "আই ওরিজিনসে" সোফি চরিত্রে দেখা যায়।
বার্গেস-ফ্রিসবি "আলাস্কা" (২০১৫) চলচ্চিত্রের জন্য ইতালিয় ভাষা শেখা শুরু করেন। ২০১৭ সালে তিনি "কিং আর্থার: লেজেন্ড অব দ্য সোর্ড" চলচ্চিত্রের শ্রেষ্ঠাংশে অভিনয় করেন।
বার্গেস-ফ্রিসবি বর্তমানে "চ্যানেলের ব্রান্ড অ্যাম্বাসেডর হিসেবে কাজ করছেন।
ক্রস ফায়ার (চলচ্চিত্র)

ক্রস ফায়ার হচ্ছে ১৯৩৩ সালে আমেরিকান প্রাক-কোড পশ্চিমা চলচ্চিত্র। প্রখ্যাত অভিনেতা টম কেনি এ চলচ্চিত্রে অভিনয় করেছেন। ব্যবসা সফল এ চলচ্চিত্রটি ২৬ হাজার ডলার মুনাফা করেছে।
পূজালি

পূজালী হল ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি শহর ও পঔরসভা। এই শহরটি কলকাতা মেট্রোপলিটান ডেভেলপমেন্ট অথরিটির (কেএমডিএ) এক্তিয়ারভুক্ত এলাকার অন্তর্গত।
দক্ষিণ চব্বিশ পরগনা জেলার আলিপুর সদর মহকুমাই এই জেলার সর্বাধিক নগরায়িত অংশ। এই মহকুমার মোট জনসংখ্যার ৫৯.৮৫ শতাংশ শহরাঞ্চলে এবং অবশিষ্ট ৪০.১৫ শতাংশ গ্রামাঞ্চলের বাসিন্দা। মহকুমার উত্তর অংশে (পাশের মানচিত্রে প্রদর্শিত) ২১টি জনগণনা নগর রয়েছে। সমগ্র জেলাটি গাঙ্গেয় বদ্বীপ অঞ্চলে অবস্থিত এবং মহকুমাটি হুগলি নদীর পূর্ব পাড়ে পলিসমৃদ্ধ সমভূমিতে অবস্থিত। মহকুমার এই অংশটি রাজ্যের একটি উল্লেখযোগ্য শিল্পাঞ্চলও বটে।
পূজালী শহরটি অক্ষাংশ ও দ্রাঘিমাংশের মধ্যে অবস্থিত। সমুদ্রপৃষ্ঠ থেকে এই শহরে গড় উচ্চতা ।
২০১১ সালের জনগণনার প্রতিবেদন অনুযায়ী,পূজালীর মোট জনসংখ্যা ৩৭,০৪৭; এর মধ্যে ১৮,৯৪০ জন পুরুষ (৫১ শতাংশ) এবং ১৮,১০৭ জন মহিলা (৪৯ শতাংশ)। ৪,৩১৬ জনের বয়স ছয় বছর বা তার কম। মোট সাক্ষর জনসংখ্যা ২৫,৭৯১ (সাত বছর বা তদুর্ধ্ব বয়সী জনসংখ্যার ৭৮.৮০ শতাংশ)।
২০০১ সালের জনগণনার প্রতিবেদন অনুযায়ী, পূজালীর মোট জনসংখ্যা ছিল ৩৩,৮৬৩; এর মধ্যে পুরুষের হার ছিল ৫২ শতাংশ এবং মহিলার হার ছিল ৪৮ শতাংশ। শহরে গড় সাক্ষরতার হার ছিল ৬১ শতাংশ, যা সেই জনগণনার প্রতিবেদন অনুযায়ী জাতীয় গড় ৫৯.৫ শতাংশের তুলনায় ছিল সামান্য বেশি। শহরের মোট জনসংখ্যার ১৩ শতাংশের বয়স ছিল ছয় বছরের নিচে।
২০১১ সালের জনগণনার প্রতিবেদন অনুযায়ী দক্ষিণ চব্বিশ পরগনা জেলার নিম্নলিখিত পুরসভা ও জনগণনা নগরগুলি হল (পুরসভা ও জনগণনা নগর বন্ধনীতে যথাক্রমে পু. ও জ.ন. আদ্যক্ষর দ্বারা চিহ্নিত): মহেশতলা (পু.), জোকা (জ.ন.) (বর্তমানে কলকাতা পৌরসংস্থার অধিভুক্ত), বলরামপুর (জ.ন.), চটা কালিকাপুর (জ.ন.), বজবজ (পু.), নিশ্চিন্তপুর (জ.ন.), উত্তর রায়পুর (জ.ন.), পূজালী (পু.) ও রাজপুর সোনারপুর (পু.)।
পূজালী পুরসভা ১৬টি ওয়ার্ডে বিভক্ত। ২০১৫ সালের পুরভোটের পর সর্বভারতীয় তৃণমূল কংগ্রেস এই পুরসভায় ক্ষমতাসীন হয়।
বজবজ ১ সমষ্টি উন্নয়ন ব্লকের সদর পূর্ব নিশ্চিন্তপুরে অবস্থিত। দক্ষিণ চব্বিশ পরগনা জেলার "ডিস্ট্রিক্ট সেন্সাস হ্যান্ডবুক"-এর ১৬৭ পৃষ্ঠার মানচিত্রে বজবজ ১ সমষ্টি উন্নয়ন ব্লকের সদর হিসাবে পূজালীকে দেখানো হয়েছে।
পূজালী রেলপথের মাধ্যমে সুসংযুক্ত। বজবজ রেল স্টেশনের মাধ্যমে শহরটির সঙ্গে শিয়ালদহ-বজবজ লাইনে শিয়ালদহ রেল স্টেশনের সঙ্গে যুক্ত। এই লাইনটির মাধ্যমে পূজালী কলকাতা ও ভারতের অন্যান্য অঞ্চলের সঙ্গে যুক্ত। এছাড়া অ্যাপ-ভিত্তিক ও অন্যান্য ক্যাব এজেন্সিগুলি পূজালীতে ক্যাব পরিষেবা পরিচালনা করে। শহরের মধ্যে যাতায়াতের জন্য তিন চাকার অটোরিক্সা ও সাধারণ রিক্সা বহুল প্রচলিত। পূজালী থেকে হুগলি নদীর অপর পাড়ে উলুবেড়িয়ার সঙ্গে নিয়মিত ফেরি পরিষেবা সুলভ।
রাজীবপুর উচ্চ বিদ্যালয় হল একটি বাংলা-মাধ্যম সহশিক্ষামূলক শিক্ষাপ্রতিষ্ঠান। ১৯৫৩ সালে প্রতিষ্ঠিত এই বিদ্যালয়ে পঞ্চম থেকে দ্বাদশ শ্রেণি পর্যন্ত পড়াশোনা হয়।
পূজালী রঘুনাথপুর বিদ্যালয় হল একটি বাংলা-মাধ্যম সহশিক্ষামূলক শিক্ষাপ্রতিষ্ঠান। ১৯৬৪ সালে প্রতিষ্ঠিত এই বিদ্যালয়ে পঞ্চম থেকে অষ্টম শ্রেণি পর্যন্ত পড়াশোনা হয়।
পূজালী শিক্ষা নিকেতন হল একটি বাংলা-মাধ্যম সহশিক্ষামূলক প্রতিষ্ঠান। ১৯৭৯ সালে প্রতিষ্ঠিত এই বিদ্যালয়ে ষষ্ঠ থেকে দশম শ্রেণি পর্যন্ত পড়াশোনা হয়।
পূজালীতে অবস্থিত বিরাজলক্ষ্মী প্রাথমিক স্বাস্থ্য কেন্দ্র হল একটি ছয় শয্যাবিশিষ্ট চিকিৎসাকেন্দ্র।
আ ল ম ফজলুর রহমান

মেজর জেনারেল আ ল ম ফজলুর রহমান এনডিসি, পিএসসি অবসরপ্রাপ্ত বাংলাদেশ সেনাবাহিনীর কর্মকর্তা এবং বাংলাদেশ রাইফেলস (বিডিআর) এর সাবেক মহাপরিচালক। অবসর গ্রহণের পর থেকে তিনি বাংলাদেশে নিরাপত্তা বিশ্লেষক হিসেবে কাজ করছেন।
১৯৫১ সালে উত্তরবঙ্গের দিনাজপুর জেলার সদর কোতয়ালী থানার পূর্ব মােহনপুর গ্রামে জন্মগ্রহণ করেন। তিনি স্নাতক শ্রেণিতে অধ্যয়নরত অবস্থায় ১৯৭১ সালের মুক্তিযুদ্ধে 'কাটলা মুক্তিফৌজ ও ইউথ রিসেপশন ক্যাম্প” এর নেতৃত্ব দেন এবং প্রত্যক্ষভাবে যুদ্ধে অংশগ্রহণ করেন। মুক্তিযুদ্ধ চলাকালীন বাংলাদেশ ওয়ার কোর্স-২ এর শিক্ষানবিশ ক্যাডেট হিসেবে তিনি ভারতস্থ মূর্তি একাডেমিতে প্রশিক্ষণরত অবস্থায় দেশ শত্রুমুক্ত হলে স্বাধীন সার্বভৌম বাংলাদেশে ফিরে আসেন এবং ঢাকায় প্রতিষ্ঠিত ব্যাটল স্কুলে প্রশিক্ষণ গ্ৰহণ শেষে ১৯৭২ সালের ৫ আগস্ট বাংলাদেশ সেনাবাহিনীতে পদাতিক কোরে কমিশন লাভ করেন। তিনি ঢাকার মিরপুরস্থ ডিফেন্স সার্ভিসেস কমান্ড অ্যান্ড স্টাফ কলেজ থেকে স্নাতক ডিগ্রি, গণচীনের জাতীয় প্রতিরক্ষা বিশ্ববিদ্যালয় থেকে জয়েন্ট অপারেশনে ডিপ্লোমা, পাকিস্তানের ন্যাশনাল ডিফেন্স কলেজ হতে ন্যাশনাল ডিফেন্স কোর্স এবং কায়েদে আযম আন্তর্জাতিক বিশ্ববিদ্যালয় থেকে ডিফেন্স অ্যান্ড স্ট্র্যাটেজিক স্টাডিতে ‘মাস্টার অব সায়েন্স” ডিগ্রি অর্জন করেন।
আ ল ম ফজলুর রহমান মুক্তিবাহিনীর সদস্য ছিলেন এবং মুক্তিযোদ্ধা। তিনি পীরদিওয়ায় মুক্তিবাহিনী ক্যাম্পে প্রশিক্ষণ লাভ করেন। ২৯ ফেব্রুয়ারি ২০০০ সাল থেকে ১১ জুলাই ২০০১ সাল পর্যন্ত বাংলাদেশ রাইফেলসের প্রধান ছিলেন। বাংলাদেশ রাইফেলসে থাকা কালে তার নেতৃত্বে ২০০০ সালে বাংলাদেশ ও মিয়ানমারের মধ্যে ‘নাফ যুদ্ধ’ হয়েছিলো। বাংলাদেশের একজন সৈন্যেরও মৃত্যু হয়নি মিয়ানমারের ৬০০+ সৈন্য নিহত হয়েছিলো। মিয়ানমার পরাজয় মেনে নিয়ে শান্তিচুক্তি করে। ২০০১ সালের এপ্রিলে প্রতিবেশী রাষ্ট্র ভারত কর্তৃক জোরপূর্বক দখলকৃত সিলেটের পাদুয়া উদ্ধার করেন। যা ১৯৭২ সাল থেকে ২০০১ সাল পর্যন্ত বিএসএফের দখলে ছিল। ২০০১ সালের ১৮ এপ্রিল ভারত কুড়িগ্রাম জেলার রৌমারী উপজেলার বড়ইবাড়ি বিডিআর ক্যাম্প দখলের জন্য বাংলাদেশের অভ্যন্তরে আগ্রাসন চালায়। তার নেতৃত্বে বিডিআর বাহিনী অনুপ্রবেশকারী বর্ডার সিকিউরিটি ফোর্স (বিএসএফ) কে পরাজিত করে। (যা ২০০১ বাংলাদেশ-ভারত সীমান্ত সংঘর্ষ নামে পরিচিত) ভারতীয় বর্ডার সিকিউরিটি ফোর্স ঘটনাটির জন্য তাকে বিশেষভাবে দায়ী করে। 
তিনি নাগরিক সংগঠন "'নির্দলীয় গণ আন্দোলন" ' প্রতিষ্ঠা করেন। কুমিল্লায় "ময়নামতী গলফ এবং কান্ট্রি ক্লাবের" প্রতিষ্ঠাতা সদস্য। তার একটি ব্যক্তিগত সাক্ষাৎকার প্রকাশিত হয় যেখানে তিনি দাবি করেন, বিএসএফ সে সময় পাদুয়ায় তাদের ক্যাম্প ও ১০ কি.মি. দূরবর্তী অন্য একটি ক্যাম্পের মধ্যে সংযোগ স্থাপনের জন্য ‘নো ম্যান’স ল্যান্ড’-এ রাস্তা নির্মাণ শুরু করেছিল যেটি আসলে বাংলাদেশের সীমারেখার ভিতরে পড়েছিল।
ব্যক্তিগত জীবনে তিনি বিবাহিত ও এক কন্যাসন্তানের জনক।
২০০৯ সালের পিলখানা হত্যাকাণ্ডের ঘটনা পুনঃতদন্তে মুহাম্মদ ইউনূসের অন্তর্বর্তীকালীন সরকার সাত সদস্যের স্বাধীন কমিশন গঠন করে। কমিশনের সভাপতি হিসেবে ফজলুর রহমানকে দায়িত্ব দেওয়া হয় ।
বাংলাদেশ আওয়ামী লীগের উপদেষ্টা পরিষদের সদস্য ও বর্তমান রাষ্ট্রপতি এবং দুদকের সাবেক কমিশনার মোহাম্মদ সাহাবুদ্দিন চুপ্পু বলেন, শেখ মুজিবুর রহমানের হত্যাকাণ্ডের পর ১৯৭৫ সালের ২০ আগস্ট তাকে শেখ মুজিব হত্যার প্রতিবাদের কারণে গ্রেফতার করে জেলখানায় নিয়ে যাওয়া হয় এবং সেখানে ফজলুর রহমান তাকে শারীরিক নির্যাতন করতে থাকা অবস্থায় তিরস্কারস্বরূপ বঙ্গবন্ধু শব্দটিকে বিকৃত করে ব্যবহার করেন।
বৈদ্যবাটি রেলওয়ে স্টেশন

বৈদ্যবাটি রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি বৈদ্যবাটি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২৪ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
মাই নেম ইজ সুলতান

মাই নেম ইজ সুলতান (বাংলা: আমার নাম সুলতান) হচ্ছে ২০১২ সালে মুক্তিপ্রাপ্ত একটি বাংলাদেশী রাজনৈতিক-মারপিট চলচ্চিত্র। চলচ্চিত্রটি পরিচালনা করেছেন এফ আই মানিক ও প্রযোজনা করেছে বনলতা বাণীচিত্র। এতে প্রধান ভূমিকায় অভিনয় করেছেন শাকিব খান, সাহারা ও মিশা সওদাগর। এছাড়াও আহমেদ শরীফ, প্রবীর মিত্র, রেহানা জলি, শিবা শানু ও ডনসহ প্রমূখ অন্যান্য ভূমিকায় অভিনয় করেছেন। মাই নেম ইজ সুলতান ২০১২ সালে ২০ আগস্ট মুক্তি পায়।
রে লিসনার

রে লিসনার (১০ জানুয়ারি, ১৯০৩ - ২৮ এপ্রিল, ১৯৪৪) হলেন একজন আমেরিকান চলচ্চিত্র নির্মাতা। যিনি নীরব যুগের শেষের দিকে সাউন্ড চলচ্চিত্রের শুরুতে কাজ করেছিলেন। তিনি হার্বার্ট ব্রেইন, চার্লস ভিদর, জর্জ আর্চেনবাড এবং অটো ব্রোয়ারের মতো পরিচালকদের সাথে সহকারী-পরিচালক হিসেবে কাজ করেন। এস পরিচালকদের সান্নিধ্যে তার পুরো কর্মজীবন সহকারী পরিচালক হিসাবে কাটিয়েছেন।
লিসনার ১৯০৩ সালে নিউইয়র্ক শহরে জন্মগ্রহণ করেন, ১৯২৬ নীরব ক্লাসিক দ্য গ্রেট গ্যাটসবি চলচ্চিত্রের মাধ্যমে তিনি তার কর্মজীবন শুরু করেন, এর আগে তিনি চলচ্চিত্র নির্মাণে হার্বার্ট ব্রেইনের সহকারী ছিলেন। তিনি বারেনের সাথে অন্যান্য পরিচালকের তুলনায় কিছুটা বেশি কাজ করেন, ১২টি চলচ্চিত্রে তার সাথে সহযোগিতা করেন। লিসনারের অন্য কয়েকটি উল্লেখযোগ্য চলচ্চিত্র ছিল: ১৯২৬ সালে ভিউ গেস্ট (আবার বেনননের সাথে); রাইফিং ডাউন টু রিও, প্রথম ছবি দ্য আংজার রজার্স এবং ফ্রেড অষ্টায়ার ; এবং দ্য গে ডিভোর্সি, আবার Asসaire এবং রজার্স সঙ্গে। 
১৯৪৪ সালে ৪১ বছর বয়সে লিসনার মারা যান। 
( এএফআই এর ডাটাবেসের ভিত্তিতে )
গ্লেন হল

গ্লেন গর্ডন হল (; জন্ম: ২৪ মে, ১৯৩৮ - মৃত্যু: ২৬ জুন, ১৯৮৭) ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬৫ সালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও নর্থ ইস্টার্ন দলের প্রতিনিধিত্ব করেছেন তিনি। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন রোডস বিশ্ববিদ্যালয় থেকে ফার্মেসি বিষয়ে স্নাতক ডিগ্রীধারী গ্লেন হল।
১৯৬০-৬১ মৌসুম থেকে ১৯৬৭-৬৮ মৌসুম পর্যন্ত গ্লেন হলের প্রথম-শ্রেণীর খেলোয়াড়ী জীবন চলমান ছিল। প্রথম-শ্রেণীর 
ক্রিকেটে দূর্দান্তভাবে সূচনা করেন। ১৯৬০-৬১ মৌসুমে সাউথ আফ্রিকান ইউনিভার্সিটিজের সদস্যরূপে ওয়েস্টার্ন প্রভিন্সের বিপক্ষে প্রথম খেলতে নামেন। খেলায় তিনি ৪/২৪ ও ৯/১২২ লাভ করেন। খেলায় তিনি ১৪৬ রান খরচায় ১৩ উইকেট পেয়েছিলেন। ১৯৬১-৬২ মৌসুমে ট্রান্সভালের বিপক্ষে ইস্টার্ন প্রভিন্সের সদস্যরূপে ব্যক্তিগত সর্বোচ্চ ৬৩ রান তুলেন। দলের পক্ষে সর্বোচ্চ রান সংগ্রহকারীর ভূমিকায় অবতীর্ণ হলেও ঐ খেলায় তার দল ইনিংস ব্যবধানে পরাজিত হয়েছিল। তবে, পরবর্তী মৌসুমগুলোয় তিনি তার প্রতিশ্রুতিশীলতা ধরে রাখতে পারেননি। এরপর থেকে অবশ্য অনিয়মিতভাবে প্রথম-শ্রেণীর খেলায় অংশ নিতে থাকেন।
কিন্তু, ১৯৬৪-৬৫ মৌসুমে আবারও খেলার জগতে ঝড় তুলেন। সফররত এমসিসি দলের বিপক্ষে ৪/১১৩ ও নর্থ-ইস্টার্ন ট্রান্সভালের বিপক্ষে ৬/১৪৫ পান। তবে, উভয় খেলাতেই তার দল ইনিংস ব্যবধানে পরাভূত হয়েছিল। ১৯৬৫-৬৬ মৌসুমে কারি কাপে নর্থ-ইস্টার্ন ট্রান্সভালের পক্ষে বি গ্রুপে খেলেন। ২৬.১১ গড়ে ২৭ উইকেট পান। তন্মধ্যে, প্রিটোরিয়ায় অরেঞ্জ ফ্রি স্টেটের বিপক্ষে ৭/১৩৭ ও ৪/৯৫ পান। এর পর থেকেই তার খেলার মান ক্রমশঃ দূর্বলতর হতে থাকে। ফলশ্রুতিতে, ১৯৬৭-৬৮ মৌসুম শেষে আর কোন প্রথম-শ্রেণীর খেলায় অংশ নিতে তাকে আর দেখা যায়নি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন গ্লেন হল। ১ জানুয়ারি, ১৯৬৫ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।
১৯৬৪-৬৫ মৌসুমে ইংল্যান্ড দল দক্ষিণ আফ্রিকা গমন করে। সিরিজের তৃতীয় টেস্টে তাকে দক্ষিণ আফ্রিকান দলের সদস্যরূপ অন্তর্ভুক্ত করা হয়। তবে, খেলায় তিনি ৯৪ রান খরচায় মাত্র একটি উইকেট লাভ করেছিলেন।
দীর্ঘদেহী লেগ স্পিনার হিসেবে সুনাম ছিল তার। দ্রুতলয়ে গুগলি ও টপ স্পিন বোলিং করতেন। ব্যাটসম্যান হিসেবে সমগ্র খেলোয়াড়ী জীবনে মাত্র দুইবার বিশরানের কোটা অতিক্রমণ করতে পেরেছিলেন। তবে, উভয় ক্ষেত্রেই পঞ্চাশোর্ধ্ব ইনিংস খেলেছিলেন তিনি। ৩০ বছর পূর্তি হবার পূর্বেই তার প্রথম-শ্রেণীর খেলোয়াড়ী জীবনের ইতি ঘটে।
ব্যক্তিগত জীবনে বিবাহিত ছিলেন। সাবেক মিস সাউথ আফ্রিকার সাথে পরিণয়সূত্রে আবদ্ধ হন। এ দম্পতির দুই পুত্র সন্তান ছিল। ১৯৮০-এর দশকে তাদের মধ্যকার বৈবাহিক সম্পর্ক ছিন্ন হয়। এরপর থেকে তিনি নিভৃতচারী হয়ে পড়েন। বেশ কয়েকবার আত্মহত্যার চেষ্টা করেছিলেন। পরবর্তীতে, ২৬ জুন, ১৯৮৭ তারিখে ৪৯ বছর বয়সে কোয়াজুলু-নাটালের র‍্যামসগেট এলাকায় গ্লেন হল গুলি করে আত্মহননের দিকে চলে যান।
অট্টো ব্রোয়ার

অটো ব্রোয়ার (২ ডিসেম্বর ১৮৯০ – ২৫ জানুয়ারি, ১৯৪৬) একজন আমেরিকান চলচ্চিত্র পরিচালক ছিলেন। তিনি ১৯২৮ এবং ১৯৪৬ এর মধ্যে ৪৫ টি চলচ্চিত্র পরিচালনা করেন। তিনি মিশিগানের গ্র্যান্ড র‌্যাপিডসে এবং হৃদরোগে আক্রান্ত হয়ে ক্যালিফোর্নিয়ায় মারা যান।
ভদ্রেশ্বর রেলওয়ে স্টেশন

ভদ্রেশ্বর রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি ভদ্রেশ্বর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২৮ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
ক্রসফায়ার (চলচ্চিত্র)

ক্রসফায়ার হচ্ছে ১৯৪৭ সালে নির্মিত এক ধরনের নোয়া চলচ্চিত্র ও নাটক যা বিইহুদি-বিদ্বেষী থিম নিয়ে তৈরি করা হয়েছিলো। সে বছরই "জেন্টলম্যানের চুক্তির জন্য" সেরা শ্রেষ্ঠ চলচ্চিত্র বিভাগে একাডেমি পুরস্কার অর্জন করে। ছবিটি নির্মাণ করেছেন এডওয়ার্ড ড্যামট্রিক । তিনি ছবিটি পরিচালন করেন। এবং চিত্রনাট্যকার রিচার্ড ব্রুকস ১৯৪৫ উপন্যাস "দ্য ব্রিক ফক্সহোলের" উপর ভিত্তি ছবিটি তৈরি হয়েছে। রবার্ট মিচাম, রবার্ট ইয়ং, রবার্ট রায়ান এবং গ্লোরিয়া গ্রেহেম এই চলচ্চিত্র অভিনেতা। এ চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার রবার্ট রয়ান। এছাড়া এ চলচ্চিত্রে অভিনয় করে গ্লোরিয়া গ্রেহেম পাঁচটি অ্যাকাডেমি পুরস্কার মনোনয়ন পেয়েছেন। সেরা ছবি হিসেবে এটি প্রথম বি মুভি তে মনোনয়ন পায় ।
মার্কিন সেনা শুধুমাত্র মার্কিন যুক্তরাষ্ট্রের বাইরের এ ফিল্ম দেখিয়েছে। মার্কিন নৌবাহিনী সব সময়ে ফিল্ম প্রদর্শন করবে না।
বিজয়ী
মনোনয়ন, ২০ তম একাডেমী অ্যাওয়ার্ডস
অন্যান্য মনোনয়ন
আনওয়ারুল মোমেন

আনওয়ারুল মোমেন বাংলাদেশ সেনাবাহিনীর একজন দুই তারকা মেজর জেনারেল ছিলেন।
মেজর জেনারেল আনওয়ারুল মোমেন বাংলাদেশ মিলিটারি একাডেমি থেকে ১৯৮৫ সালে ১২তম বিএমএ দীর্ঘ মেয়াদী কোর্স পাস করেন। পূর্বে একটি যৌথ ব্রিগেড কমান্ডার ছিলেন। তিনি সেনাবাহিনীর সদর দফতরের সাবেক সামরিক সচিব ছিলেন। তিনি সিলেটের জালালাবাদ ক্যান্টনমেন্টের ১৭তম পদাতিক ডিভিশনের জিওসি। ২৫ মার্চ ২০১৭ তারিখে সিলেটের শিবাবাড়িতে জঙ্গি আস্তানা 'আতিয়া মহলে' সেনাবাহিনীর প্যারা কমান্ডো অভিযান 'অপারেশন টোয়াইলাইটে' তিনি পরিচালনা করেন। সিলেটের এরিয়া কমান্ডার ছিলেন তিনি। এছাড়াও তিনি কমান্ড্যান্ট, বাংলাদেশ মিলিটারি একাডেমী এবং সর্বশেষ সিনিয়র ডিরেক্টরিং স্টাফ, ন্যাশনাল ডিফেন্স কলেজে দায়িত্ব পালন করে অবসর গ্রহণ করেন।
মানকুণ্ডু রেলওয়ে স্টেশন

মানকুন্ডু রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি মানকুন্ডু এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩০ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
গোলাম কাদের

মেজর জেনারেল (অব.) গোলাম কাদের ফখরুদ্দীন আহমেদের নেতৃত্বাধীন এক এগারোর তত্ত্বাবধায়ক সরকারের সময় তিনি গৃহায়ন ও গণপূর্ত এবং যোগাযোগ মন্ত্রণালয় বিষয়ক উপদেষ্টা হিসেবে দায়িত্ব পালন করেছিলেন। বাংলাদেশ সেনাবাহিনীর একজন অবসরপ্রাপ্ত দুই তারকা পদক প্রাপ্ত কর্মকর্তা। (মেজর জেনারেল) 
গোলাম কাদের জাতীয় নিরাপত্তা গোয়েন্দা সংস্থার (এনএসআই) সাবেক মহাপরিচালক। মেজর জেনারেল পদে বাংলাদেশ সেনাবাহিনী থেকে অবসর গ্রহণ করেন। ৯ জানুয়ারী ২০০৮ সালে ফখরুদ্দীন আহমেদের নেতৃত্বাধীন তত্ত্বাবধায়ক সরকারের উপদেষ্টা নিযুক্ত হন। তিনি যোগাযোগ মন্ত্রণালয়ের দায়িত্বে ছিলেন।
সাইফুল আবেদীন

মেজর জেনারেল (অব.) মো. সাইফুল আবেদীন, বিএসপি, এনডিসি, পিএসসি বাংলাদেশ সেনাবাহিনীর মেজর জেনারেল। অবসর গ্রহণের আগ পর্যন্ত তিনি ২৪ পদাতিক ডিভিশনের জিওসি হিসেবে দায়িত্ব পালন করেছেন। তিনি বাংলাদেশ ইনফেন্ট্রি রেজিমেন্টাল সেন্টার (বিআইআরসি) এর সাবেক কমান্ড্যান্ট ছিলেন। ডিফেন্স সার্ভিসেস কমান্ড অ্যান্ড স্টাফ কলেজ (ডিএসসিএসসি) এর কমান্ড্যান্ট হিসাবে দায়িত্ব পালন করেন। ৭১ মেকানিক্যাল ব্রিগেড কমান্ডার হিসেবে দায়িত্ব পালন করেন। ২০১৭ সালের ফেব্রুয়ারিতে তিনি প্রতিরক্ষা গোয়েন্দা মহাপরিদপ্তরের মহাপরিচালক নিযুক্ত হয়ে ২০২০ সাল পর্যন্ত দায়িত্ব পালন করেন। 
মো. সাইফুল আবেদীন ১৯৮৪ সালে মির্জাপুর ক্যাডেট কলেজ থেকে স্নাতক হন। ১৫তম বাংলাদেশ মিলিটারি একাডেমী (বিএমএ) লং কোর্সের জন্য আইএসএসবিতে তিনি নির্বাচিত হন এবং ২৫ ডিসেম্বর ১৯৮৬ সালে ইস্ট বেঙ্গল রেজিমেন্টে কমিশন লাভ করেন। সর্বকালের সর্বশ্রেষ্ঠ পারফরম্যান্সের জন্য তিনি 'সোর্ড অফ অনার' এবং তার কমিশনে সেরা একাডেমিক পারফরম্যান্সের জন্য 'ওসমানী গোল্ড মেডেল' পান। 
চট্টগ্রাম বিশ্ববিদ্যালয় থেকে স্নাতকোত্তর বিজ্ঞান, বাংলাদেশ জাতীয় বিশ্ববিদ্যালয়ের ডিফেন্স স্টাডিজে মাস্টার্স এবং কানাডার রয়েল রোডস ইউনিভার্সিটি থেকে বিজনেস অ্যাডমিনিস্ট্রেশন মাস্টার্স অর্জন করেন । বর্তমানে তিনি জাহাঙ্গীরনগর বিশ্ববিদ্যালয়ের অধীনে আন্তর্জাতিক সম্পর্ক বিষয়ে পিএইচডি করছেন। এবং বাংলাদেশ ইউনিভার্সিটি অব প্রফেশনালস এর অধীনে কৌশল ও উন্নয়ন বিষয়ে এমফিল করছেন। 
কৌশলগত ও উন্নয়ন গবেষণা, কৌশল, সামরিক বিজ্ঞান, অস্ত্র ব্যবস্থা, জাতিসংঘ শান্তিরক্ষা অভিযান ইত্যাদি বিষয়ে দেশে এবং বিদেশে বিভিন্ন প্রতিষ্ঠান থেকে সামরিক প্রশিক্ষণ ও শিক্ষা লাভ করেন। ডিফেন্স সার্ভিস কমান্ড এবং স্টাফ কলেজ, মিরপুর এবং জাতীয় প্রতিরক্ষা কলেজের স্নাতক । তিনি মালয়েশিয়ার ইনফ্যান্ট্রি স্কুল, যুক্তরাজ্যের প্রতিরক্ষা একাডেমী, গ্লোবাল পিস অপারেশনস ইনিশিয়েটিভ (জিপিওআই) এবং পিস অপারেশনস ট্রেনিং ইনস্টিটিউটের অধীনে প্রশিক্ষণ গ্রহণ করেন।
স্টাফ হিসেবে তিনি গ্রেড -৩ স্টাফ অফিসার এবং ইনফ্যান্ট্রি ব্রিগেডসে ব্রিগেড মেজর হিসাবে কাজ করেন। সামরিক অপারেশন ডিরেক্টরেটর গ্রেড -১ স্টাফ অফিসার, সেনা সদর দপ্তর এর স্টাফ অফিসার, মহাপরিচালক-প্রতিরক্ষা গোয়েন্দা মহাপরিদপ্তর (ডিজিএফআই)। ডিজিএফআই সদর দপ্তরে কর্নেল জিএস ছিলেন। তিনি প্লাটুন এবং ব্যাটালিয়ন কমান্ডার হিসাবে বিএমএতে দুটি পদে চাকরি করেছিলেন। তিনি ময়মনসিংহ গার্লস ক্যাডেট কলেজের উপদেষ্টা ছিলেন। তিনি একটি স্ট্যান্ডার্ড ইনফ্যান্ট্রি ব্যাটালিয়ন এবং একটি মেকানিক্যাল ইনফ্যান্ট্রি ব্রিগেড কমান্ডার ছিলেন। 
জেনারেল সেক্রেটারি সদর দফতর, কোট ডি আইভায় (ইউএনওসিআই) জাতিসংঘের অপারেশনে ওয়েস্টের দায়িত্ব পালন করেন। তিনি জাতিসংঘ ইরাক-কুয়েত পর্যবেক্ষণ মিশন (ইউনিকোক) অপারেশন অফিসার হিসাবে অংশগ্রহণ করেন।